समझ नहीं आया पैसों का क्या करें, 100 रिक्शे खरीदने का बना लिया था मन
Bollywood Actor And His Brother Kirti Kumar Old Interview Goes Viral. गोविंदा ने अपने करियर में कई जबरदस्त फिल्में दीं। अपनी डेब्यू फिल्म के बाद उन्होंने एक साथ 70 फिल्में साइन कर ली थीं। बीते दिनों गोविंदा और उनके भाई कीर्ति कुमार का पुराना इंटरव्यू चर्चा में रहा,
गोविंदा ने अपने करियर में कई जबरदस्त फिल्में दीं। अपनी डेब्यू फिल्म के बाद उन्होंने एक साथ 70 फिल्में साइन कर ली थीं। बीते दिनों गोविंदा और उनके भाई कीर्ति कुमार का पुराना इंटरव्यू चर्चा में रहा, जिसमें एक्टर ने अपने करियर के शुरुआती दिनों को याद किया था।
विनय पाठक के चैट शो ‘हर घर कुछ कहता है में गोविंदा ने बताया था कि करियर की शुरुआत में उनके पास इतने ज्यादा पैसे आ गए थे कि उन्हें समझ नहीं आ रहा था, वो उन्हें कहा खर्च करें। उस दौरान गोविंदा ने सोचा था कि वो इन पैसों से 100 रिक्शे खरीद लेंगे।
गोविंदा कंफ्यूज हो गए थे कि पैसे कहां खर्च किए जाएं
कीर्ति कुमार ने बताया था कि समय के साथ वो गोविंदा के सेक्रेटरी बन गए और उन्हें कई फिल्में एक साथ साइन करवा दी थीं, क्योंकि वो जल्द से जल्द पारिवारिक गरीबी से उभरना चाहते थे। कीर्ति ने उस दौर को याद करते हुए बताया था कि एक दिन गोविंदा ने अपने सारे पैसे और बैंक डीटेल इक्ट्ठा किए और वो यह पता लगाने की कोशिश करने लगे कि आखिर इन पैसों को कहां खर्च किया जाए।
पहले रिक्शा, फिर ट्रक खरीदने की इच्छा थी 
कीर्ति ने आगे बताया था कि उस वक्त गोविंदा ने उन्हें सुझाव दिया कि उन्हें 100 ऑटो रिक्शा या 100 ट्रक खरीद लेने चाहिए, जिसपर कीर्ति ने उन्हें समझाया कि वो इस तरह के बिजनेस के लिए नहीं बने हैं।
बाद में जब गोविंदा स्टार बन गए, तो उन्होंने 100 ट्रक खरीदने का आइडिया दिया था। लेकिन कीर्ति ने इससे इिनकार कर दिया। पुरानी यादों पर हंसते हुए गोविंदा ने कहा उनके भाई कीर्ति हमेशा उनके आइडियास पर ऐसा ही रिएक्शन देते थे।
बेटे यशवर्धन को जल्द लॉन्च करने की तैयारी में गोविंदा 
बता दें कि गोविंदा जल्द बेटे यशवर्धन आहूजा को बॉक्स ऑफिस पर लॉन्च करने की तैयारियों में जुटे हैं। ईटाइम्स से बातचीत के दौरान गोविंदा की वाइफ सुनीता ने बताया था- लॉकडाउन के कारण यशवर्धन की शुरुआत में देरी हुई थी।
हम अच्छा प्रोडक्शन हाउस और अच्छी कहानी चाहते हैं-सुनीता 
सुनीता ने आगे कहा- ‘हम उसके लॉन्च के बारे में कुछ लोगों से बात कर रहे हैं। हम अच्छे प्रोडक्शन हाउस और अच्छी कहानी चाहते हैं, क्योंकि, यह उनकी पहली फिल्म है। मेरा बेटा अपने डेब्यू के लिए काफी तैयारियां कर रहा है। वह अपनी बॉडी बनाने, एक्टिंग सीखने, डांस करने और दूसरे काम करने में व्यस्त है। हम उसे जल्द ही लॉन्च करेंगे।’